OzLabs/hebrew-wiki-articles huggingface dataset:
כביש 353

גשר כביש 353 מעל [[כביש 6 (במהלך הפגנה לשחרור חטופי מתקפת הפתע על ישראל (2023)]]
כביש 353 הוא כביש רוחב אזורי שמקשר את כביש 38 וכביש 3544 בצומת שריגים, עם כביש 40 בצומת קוממיות.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 353 ממערב למזרח
|-
| align="center" | 0
| align="center" | צומת קוממיות
| align="center" | 25x25 פיקסלים 
| align="center" | זבדיאל
| align="center" | 
|-
| align="center" | 0.6
| align="center" | צומת מנוחה (שם לא רשמי)
| align="center" | 25x25 פיקסלים 
| align="center" | מנוחה
| align="center" | כביש הגישה למנוחה, ורדון, סגולה ונחלה
|-
| align="center" | 4.4
| align="center" | צומת גת
| align="center" | 25x25 פיקסלים 
| align="center" | גת
| align="center" | כביש הגישה לגת
|-
| align="center" | 9
| align="center" | צומת גלאון
| align="center" | 25x25 פיקסלים 
| align="center" | גלאון
| align="center" | כביש הגישה לגלאון
|-
| align="center" | 12.7
| align="center" | צומת ללא שם
| align="center" | 25x25 פיקסלים 
| align="center" | בית ניר
| align="center" | כביש הגישה לבית גוברין, כביש הגישה לבית הקברות בית ניר ולבית ניר
|-
| align="center" | 12.9
| align="center" | צומת ללא שם
| align="center" | 25x25 פיקסלים 
| align="center" | בית ניר
| align="center" | כביש הגישה לבית ניר
|-
| align="center" | 13.6
| align="center" | צומת בית ניר
| align="center" | 25x25 פיקסלים 
| align="center" | בית ניר
| align="center" | כביש הגישה לבית ניר, כניסה לפארק גוברין
|-
| align="center" | 17
| align="center" | צומת לוזית
| align="center" | 25x25 פיקסלים 
| align="center" | לוזית
| align="center" | כביש הגישה ללוזית
|-
| align="center" | 21
| align="center" | צומת עגור
| align="center" | 25x25 פיקסלים 
| align="center" | עגור
| align="center" | כביש הגישה לעגור
|-
| align="center" | 24
| align="center" | צומת שריגים (שם לא רשמי)
| align="center" | 25x25 פיקסלים 
| align="center" | שריגים
| align="center" | כביש הגישה לשריגים
|-
| align="center" | 24.4
| align="center" | צומת שריגים
| align="center" | 25x25 פיקסלים 
| align="center" | שריגים
| align="center" | , 
|}

== ראו גם ==
* כבישי ישראל

==קישורים חיצוניים==

קטגוריה:ישראל: כבישים
קטגוריה:גת (קיבוץ)
קטגוריה:בית ניר
קטגוריה:גלאון
יחסי אוגנדה – בורקינה פאסו

יחסי אוגנדה–בורקינה פאסו הם היחסים הדו-צדדיים שבין הרפובליקה של אוגנדה לבין בורקינה פאסו.

== יחסים כלכליים ==

* בשנת 2016, שווי הסחורה שיוצאה מאוגנדה לבורקינה פאסו הגיעה לסך 557 דולר אמריקאי בלבד והיא כללה בגדים ובגדים משומשים. באותה שנה, שווי הסחורה שיוצאה מבורקינה פאסו לאוגנדה הגיעה לסך 46.5 אלף דולר אמריקאי והיא כללה בעיקר נפט מזוקק, מנועי הצתה ועוד.
* בשנת 2015, שווי הסחורה שיוצאה מאוגנדה לבורקינה פאסו הגיעה לסך 5.99 אלף דולר אמריקאי והיא כללה רהיטים שונים. באותה שנה, בורקינה פאסו לא ייצאה אף סחורה לאוגנדה.

== ייצוג ==

* אוגנדה אינה מיוצגת בבורקינה פאסו, הן בדרג השגרירות והן בדרג הקונסולרי.
* בורקינה פאסו אינה מיוצגת באוגנדה, הן בדרג השגרירות והן בדרג הקונסולרי.

== הערות שוליים ==
יחסי אנגולה – בורקינה פאסו

יחסי אנגולה–בורקינה פאסו הם היחסים הדיפלומטיים שבין רפובליקת אנגולה לבין בורקינה פאסו.

== יחסים כלכליים ==

* בשנת 2015, שווי הסחורה שיוצאה מאנגולה לבורקינה פאסו הגיעה לסך 245 אלף דולר אמריקאי והיא כללה בקבוקי זכוכית. באותה שנה, שווי הסחורה שיוצאה מבורקינה פאסו לאנגולה הגיעה לסך 30.1 אלף דולר אמריקאי והיא כללה מים בטעמים, מיצי פירות ובגדים.
* בשנת 2014, שווי הסחורה שיוצאה מאנגולה לבורקינה הגיעה לסך 1.16 מיליון דולר אמריקאי והיא כללה בקבוקי זכוכית ומשאיות. באותה שנה, שווי הסחורה שיוצאה מבורקינה פאסו לאנגולה הגיעה לסך 134 אלף דולר אמריקאי והיא כללה חומצה הידרוכלורית ונפט מזוקק.

== ייצוג ==

* בורקינה פאסו אינה מיוצגת באנגולה, הן בדרג השגרירות והן בדרג הקונסולרי.
* אנגולה אינה מיוצגת בבורקינה פאסו, הן בדרג השגרירות והן בדרג הקונסולרי.

== הערות שוליים ==
מחוז מרכז-צפון (בורקינה פאסו)

מחוז מרכז-צפון הוא אחד מן 13 המחוזות בבורקינה פאסו, מדינה במערב יבשת אפריקה. בירת המחוז היא קאיה. נכון ל-2010, האוכלוסייה במחוז עומדת על 1,334,860 תושבים, כאשר 52.97% מהאוכלוסייה הן נשים. האוכלוסייה במחוז זה מהווה 8.49% מכלל אוכלוסיית המדינה. נכון ל-2007, שיעור האוריינות באזור זה נמדד ב-16.6% לעומת הממוצע הארצי שעומד על 28.3%. שטח המחוז הוא 19,829 קמ"ר.

== גאוגרפיה ==
המחוז כולל שלושה יובלים של הנהר וולטה: הוולטה האדום, הוולטה השחור והוולטה הלבן. מרקם הקרקע במחוז הוא נקבובי. הגובה הממוצע במחוז נע בין 200–300 מטרים מעל פני הים.
== אקלים ==
מזג האוויר במחוז הוא בדרך כלל חם לצד הגשמים היורדים במקום. העונה היבשה במחוז היא בדרך כלל מאוקטובר עד מאי, והגשמים שכיחים יותר מיוני עד ספטמבר. ממוצע הגשמים באזורים הצפוניים של המחוז מגיע ל-250 מ"מ לעומת האזורים הדרומיים שממוצע הגשמים הוא כ-1,000 מ"מ.

== דמוגרפיה ==
נכון לשנת 2010, האוכלוסייה במחוז עמדה על 1,334,860 כאשר הנשים מהוות כ-52.97%. אוכלוסיית המחוז מהווה כ-8.49% מסך האוכלוסייה במדינה. נכון לשנת 2007, כ-70% מהאוכלוסייה כוללת אנשים העובדים, 22% מועסקים, 15.1% לא עובדים ו-0.7% מובטלים. באותה שנה, סך אוכלוסיית תלמידי בית הספר במחוז הגיעה ל-230 תלמידים כאשר מתוכם 118 בנים ו-112 בנות.

==קישורים חיצוניים==

== הערות שוליים ==

קטגוריה:בורקינה פאסו: מחוזות
פטנט כחול V

פטנט כחול V (מוכר גם בשם: E131) הוא צבע מאכל סינתטי שצבעו כחול כהה.

ברפואה, הצבע מסייע לטיפול מחלות הנוגעות לכלי הלימפה. בנוסף, הצבע משמש כחושף כתמים על השיניים והחניכיים. לרוב, כאשר הצבע נחשף לחומוציות גבוה, צבעו ישתנה לכתום.

באירופה, נעשה שימוש בצבע מאכל בייצור ביצה סקוטית, סוכריות גומי ועוד. צבע מאכל זה מיוצר בריכוז נמוך, מה שגורם לצבעו להיות כהה ועמוק. החיסרון בצבע מאכל זה הוא שהוא נחלש בחשיפה לאור.

הצבע נאסר בשימוש באוסטרליה ובארצות הברית מכיוון שבכירי ממשרדי הבריאות של מדינות הללו, חושדים כי צבע זו עלול לגרום לתגובות אלרגיות יחד עם תסמינים הכוללים גירוד, בחילות, לחץ דם ובמקרים נדירים אף הלם.

== תמונות ==
<gallery>
קובץ:Crystals of Patent Blue V.jpg|E131
קובץ:Patent Blue V, under the name "Sky Blue", from a Salter Science chemistry set.jpg|אבקת E131
קובץ:E131 candies Auchan.jpg|סוכריות שכוללות את E131
קובץ:Color E131.svg|צבעו של E131
קובץ:Patent Blue V zwitterion spacefill.png|ההרכב הגנטי של צבע המאכל
קובץ:Patent Blue V anion ball.png|ההרכב הגנטי של צבע המאכל
</gallery>

== קישורים חיצוניים ==

== הערות שוליים ==

קטגוריה:צבעי מאכל
מרקוס אנטוניוס יוליאנוס

מרקוס אנטוניוס יוליאנוס (Marcus Antonius Julianus) היה פרוקוראטור (משגיח, נציב) ביהודה בשנת 70 לספירה, בזמן המרד הגדול של יהודי ארץ ישראל ברומא.
[[ארץ ישראל (פרובינקיה יודיאה) במאה הראשונה לספירה.]]
יוליאנוס קיבל את תפקיד המשגיח במקום קודמו, גסיוס פלורוס, שלא מנע את התפרצותו של העימות עם היהודים. אולם גם יוליאנוס נכשל בעצירת המרד מלהפוך למלחמה.

ייתכן שמרקוס אנטוניוס יוליאנוס היה קרוב משפחתו של מרקוס אנטוניוס פליקס, הנציב ביהודה בין השנים 52–58.

יוסף בן מתתיהו מציין את שמו של מרקוס אנטוניוס יוליאנוס בין "ששת בכירי המפקדים" של טיטוס במצור על ירושלים (70), אותם הוא כינס בט' באב כדי לדון בשאלת גורלו של בית המקדש. חמשת האחרים היו מפקדי לגיונות הצבא ואילו אנטוניוס יוליאנוס היה "הפרוקורטור של ארץ יהודה".

מאחר שעל פי דברי יוספוס, היו הרבה סופרים שעסקו במלחמה היהודית ברומאים, מתקבל על הדעת שאחד מהם היה אנטוניוס יוליאנוס, הפרוקוראטור של יהודה בזמן המרד, שניתן לזהות אותו עם אותו "אנטוניוס יוליאנוס", שהסופר מינוקיוס פליקס ציין שכתב חיבור היסטורי הנוגע ליהודים או למלחמתם. אולם חיבור זה אבד.

==הערות שוליים==

קטגוריה:נציבים רומאים ביהודה
קטגוריה:אישים שחיו במאה ה-1
יחסי אריתריאה – בורקינה פאסו

יחסי אריתריאה–בורקינה פאסו הם היחסים הדו-צדדיים שבין מדינת אריתריאה לבין בורקינה פאסו.

== יחסים כלכליים ==
* בשנת 2016, שווי הסחורה שיוצאה מארתריאה לבורקינה פאסו הגיעה לסך 23.1 אלף דולר אמריקאי והיא כללה נפט מזוקק. באותה שנה, שווי הסחורה שיוצאה מבורקינה פאסו לאריתריאה הגיעה לסך 33.3 אלף דולר אמריקאי והיא כללה בעיקר מנועי בעירה ומכונות חפירה.
* בשנת 2014, שווי הסחורה שיוצאה מארתריאה לבורקינה פאסו הגיעה לסך 11.5 אלף דולר אמריקאי והיא כללה מתכת ורהיטים. באותה שנה, שווי הסחורה שיוצאה מבורקינה פאסו לאריתריאה הגיעה לסך 55.4 אלף דולר אמריקאי והיא כללה צינורות ברזל ומכונות חפירה.

== ייצוג ==
* אריתריאה אינה מיוצגת בבורקינה פאסו, הן בדרג השגרירות והן בדרג הקונסולרי.
* בורקינה פאסו אינה מיוצגת באריתריאה, הן בדרג השגרירות והן בדרג הקונסולרי.

== הערות שוליים ==
פריס יפני

פָּרִיס יפני (שם מדעי: Paris japonica) הוא צמח הגדל באזורים התת-אלפיניים ביפן.

== מאפיינים ==
צמח רב שנתי בעל צמיחה איטית. פורח ביולי, הפרח הלבן נישא במרכז דור של שמונה עלי גזע. הוא מעדיף אקלים קריר, לח ומקומות מוצלים.

פריס יפני הוא הצמח בעל הגנום הגדול ביותר הידוע למדע, בעל כ-150 מיליארד זוגות בסיסים ו-40 כרומוזומים. מספר זוגות הבסיס בכל תא גדול פי 50 יותר מאשר זה של האדם. זהו הגנום הארוך ביותר הידוע בעולם החי. דנ"א של תא בודד, במידה ונמתח, יכול להגיע לאורך של 91 מטר. לפרח 19 מיליארד זוג בסיסים יותר מאשר מחזיק השיא הקודם, משויש ריאה, אשר בעל 130 מיליארד זוגות בסיסים השוקלים כמעט 132.83 פיקוגרם לכל תא. 

==קישורים חיצוניים==

== הערות שוליים ==

קטגוריה:צמחים שתוארו ב-1889
קטגוריה:טקסונים שתוארו בידי אדריאן רנה פרנשה
קטגוריה:שושנאים
מרסל אדמס

מרסל אדמס (באנגלית: Marcel Adams; 2 באוגוסט 1920 – 11 באוגוסט 2020) היה איל נדל"ן קנדי יהודי, מיליארדר, וניצול שואה יליד-רומניה.

== קורות חיים ==
אדמס נולד בשם מרסל אברמוביץ (Marcel Abramovich) למשפחה יהודית ברומניה ב-1920. אביו היה בורסקאי. במהלך מלחמת העולם השנייה אולץ לעבוד במחנה עבודה נאצי (1941 - 1944). הוא נמלט לטורקיה, וממנה עלה לישראל שתחת המנדט הבריטי, בה לחם במלחמת העצמאות. ב-1951 ירד לקנדה, בה עבד כבורסקאי בקוויבק סיטי. ב-1955 החל להשקיע בנדל"ן, והבניין הראשון בו השקיע זכה ל-70% תשואה. ב-1958 הקים את חברת "Iberville Developments", וב-1959 פתח את הקניון הראשון של החברה. בנו, סילבן אדמס, מנהל את החברה כיום. ב-2017 היו בבעלות החברה יותר מ-100 נכסים בהיקף של כמעט מיליון מ"ר.
בשנת 2005 ייסד אדמס קרן מלגות על שמו ובמשך השנים זכו חוקרים ישראלים רבים במלגה זו.

== חייו האישיים ==
ב-1953 נישא לאנני אדמס. לזוג ארבעה ילדים: ג'וליאן, סילבן, לינדה וליאורה. בנו ג'וליאן אדמס הוא ביוכימאי שעמד בראש הצוות שפיתח את התרופה "Velcade". בנו סילבן אדמס מנהל את חברת הנדל"ן "Iberville", ופועל רבות בישראל בתחומי הפילנתרופיה בספורט. בתו לינדה אדמס-טרוי עורכת דין ונשואה לפרשן והמרצה גיל טרוי, ובתו לאורה אדמס היא אחות.

נפטר ב-11 באוגוסט 2020.

== הערות שוליים ==

קטגוריה:אנשי עסקים יהודים קנדים
קטגוריה:מיליארדרים קנדים
קטגוריה:מיליארדרים יהודים
קטגוריה:קנדים ממוצא יהודי-רומני
קטגוריה:ניצולי השואה: רומניה
קטגוריה:מהגרים מרומניה לקנדה
קטגוריה:יהודים שהגיעו לגיל מאה
קטגוריה:קנדים שנולדו ב-1920
קטגוריה:קנדים שנפטרו ב-2020
פשיטה (סדרת טלוויזיה)

"פשיטה" (ברוסית: Налёт) הוא סדרת טלוויזיה רוסית בהפקת חברת "Cargo Film", שעלתה לשידור בערוץ הראשון ב-10 באפריל 2017 והיוותה עיבוד לסדרת טלוויזיה צרפתית באותו שם (Braquo). התפקידים הראשיים בסדרה גולמו על ידי ולדימיר משקוב ודניס שבדוב. הצילומים נערכו בקלינינגרד. עונה שנייה שודרה בערוץ הראשון החל מאפריל 2021.
== תקציר עלילת הסדרה ==
בתא מעצר בכלא של המחלקה הראשית לביטחון פנים של משטרת העיר קלינינגרד מתרחש אירוע נורא: הבלש אנדריי ריז'וב מבצע התאבדות לאחר שהואשם בפשע שהוא לא ביצע.

ארבעה מעמיתיו — אולג קפלן, פאבל קרפנקו, אוקסנה גוליקובה ופיודור ואצ'בסקי, בטוחים בהיותו חף מפשע מתחילים בחקירה משלהם של האירוע. עבורם, זהו עניין של כבוד להחזיר לריז'וב את שמו הטוב ולהשיג את הצדק בעניינו
==שחקנים ודמויות==
{| class="wikitable"
! שחקן/ית !! דמות !! אודות הדמות
|-
| colspan=4 | שחקנים ראשיים
|-
| ולדימיר משקוב || אולג קפלן ||
|-
| דניס שבדוב || פאבל קרפנקו ||
|-
| אנדריי סמוליאקוב || אנדריי ריז'וב ||
|-
| אלכסנדר פאל || פיודור ואצ'בסקי ||
|-
| ליקריה אילישנקו || אוקנה גוליקובה ||
|-
| סרגיי שניריוב || אנטון דרוזדוב ||
|-
| סרגיי אוגריומוב || זאצפין || חוקר פדרלי בוועדת החקירות הפדרלית
|-
| אלכסנדר גליבין || איגור קיסליוב || סגן מושל המחוז
|-
|}

== קישורים חיצוניים==

* [https://kino.1tv.ru/serials/nalet "פשיטה"], באתר kino.1tv.ru

== הערות שוליים ==

קטגוריה:סדרות דרמה רוסיות
קטגוריה:תוכניות טלוויזיה שמתרחשות ברוסיה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:משטרת רוסיה בתרבות ובאמנות
קטגוריה:ערוץ 1 הרוסי: תוכניות וסדרות
קטגוריה:תוכניות וסדרות טלוויזיה רוסיות מבוססות על פורמט זר
אוינונה

אוינונה (ביוונית עתיקה: Οἰνώνη) הייתה נימפה אוריאדית במיתולוגיה היוונית שהפכה להיות אשתו הראשונה של פאריס, נסיך טרויה, בטרם התאהב בהלנה היפה מספרטה.

== דמותה ==
אוינונה הייתה בתו של צברן (Cebren), אל-נהר. היא למדה את אמנות הנבואה מהאלה רֵיָה, ואת סוד צמחי המרפא מאפולו. היא השתייכה לחבורת הנימפות שהיוו את פמלייתה של האלה ארטמיס, והתגוררה במקדש האלה סיבלה בהר אידה בפריגיה, שם הכירה רועה צעיר בשם פאריס. כעבור זמן לא רב נישאה לו וילדה לו בן בשם קוריתוס.

במשפט פאריס התבקש נסיך טרויה לבחור באחת מן האלות שהתנצחו בפניו מי היפה ביותר מבין השלוש. פאריס בחר לבסוף באפרודיטה שהבטיחה לו את האישה היפה בעולם. פאריס ביקש לעזוב את אוינונה, אשתו, לאחר שאפרודיטה החדירה בו אהבה עזה להלנה היפה. כשהחליט לצאת ליוון אחוז תשוקה לכבוש את לבה של הלנה, הזהירה אותו אוינונה שהוא עתיד להמיט במסעו אסון על עצמו ועל טרויה; אך כשראתה שלא תוכל לשכנעו, אמרה לו שישוב אליה אם ייפצע, שכן רק היא תוכל לרפאו.

בשל תשוקתו להלנה עזב פאריס את אוינונה ונסע לטרויה. שם התברר לו שהוא בנם של פריאמוס והקובה, מלכי טרויה. זמן לא רב לאחר מכן נשלח פאריס כשגריר לספרטה, בראותו את הלנה היפה הבין שיופייה עולה אפילו על כל מה שסיפרה לו אפרודיטה, הוא חטף את הלנה היפה וברח עמה לטרויה (בגרסה אחרת - הלנה התאהבה בפאריס ועזבה איתו מרצונה), מעשה שהביא לפרוץ מלחמת טרויה כפי שמסופר באיליאדה.

גרסאות אחדות טוענות שאוינונה שלחה את בנה קוריתוס כדי להילחם בשורות צבא יוון נגד אביו מולידו. יש גם סיפורים הגורסים שאוינונה שלחה את בנה לטרויה שם התאהב בהלנה היפה וניסה לפתות אותה. כשנודע הדבר לפאריס בערה חמתו בו להשחית והיות שלא זיהה את בנו רצח אותו נפש מתוך קנאה.

בפואמה האפית שלו "עם מות הומרוס" משלהי המאה הרביעית מגולל קווינטוס איש סמירנה (שם ספר 10 עמודים 259–489) שבשנה התשיעית למלחמה נפצע פאריס מחץ מורעל ששיגר לעברו פילוקטטס. מספרים שפאריס לא מת מיד, אלא הובא פצוע אל ביתה של אוֹינוֹנֵה בהר אידָה. למרות הבטחתה סירבה אוינונה לטפל בפצעו כשהובא אליה, משום ששמרה לו טינה. לאחר שהחזירו אותו לטרויה, היא התחרטה וחשה אל העיר עם עשבי מרפא ושיקויים; אך איחרה את המועד, וכשמצאה אותו מת תלתה את עצמה.

האסטרואיד 215 Oenone קרוי על שמה.

==קישורים חיצוניים==

* 
* 

==הערות שוליים==

קטגוריה:דמויות מהמיתולוגיה שעל שמן כוכב לכת מינורי
שד המהפכה

שד המהפכה (ברוסית: Де́мон револю́ции), הוא מיני-סדרת טלוויזיה רוסית בבימויו של ולדימיר חוטיננקו. הסדרה מגוללת את השתלשלות האירועים שהובילו לפרוץ מהפכת אוקטובר וסיפור ניסיונותיו של אלכסנדר פרבוס לממן מהפכה שתפיל את קיסר רוסיה.

שידור הבכורה נערך בערוץ "רוסיה" ב-5 בנובמבר 2017, לציון מאה שנה למהפכת אוקטובר 1917. הסדרה שודרה לאחר מכן גם החל מ-15 בינואר עד 25 בינואר 2018 בערוץ הטלוויזיה "רוסיה-תרבות". צילומי הסדרה נערכו בציריך, ברלין, בודפשט ומוסקבה.

ב-31 באוקטובר 2019 עלה לאקרנים בבתי הקולנוע ברוסיה גרסה קולנועית ושמה "לנין: בלתי נמנע" (Ленин. Неизбежность).

== תקציר עלילת הסדרה ==
בתחילת הסדרה מופיעה כתובת לפיה הסיפור "מבוסס על זכרונות קצין הריגול הנגדי הקיסרי אלכסיי מזנצב". מזנצב הוא הדמות הראשית וגם כל האירועים מלווים בפרשנות קולו.

האירועים מתרחשים בשנים 1915-1917. נמלט מגרמניה לרוסיה חוזר תאורטיקן המרקסיזם והפובליציסט אלכסנדר פרבוס במהלך מלחמת העולם הראשונה, לאחר שערך בהצלחה משא ומתן עם שר החוץ של האימפריה הגרמנית גוטליב פון יאגוב, כשממשלת גרמניה מקצה באופן אישי לפרבוס כסף עבור לוחמי המהפכה באימפריה הרוסית. את הכספים שהתקבלו פרבוס מקצה כדי לעורר הפגנות המוניות בסנקט פטרבורג, אשר יובילו לוויתור הקיסר ניקולאי השני והפלת המלוכה באימפריה הרוסית. אז פרבוס מארגן את חזרתו לרוסיה מהגלות של מנהיג הבולשביקים ולדימיר לנין, יחד עם קבוצת תומכיו.

את מעשיו של פרבוס מנסה לסכל ראש הריגול הנגדי של רוסיה הקיסרית, הנסיך וסילי טורקסטנוב והקצין אלכסיי מזנצב.

==שחקנים ודמויות==
{| class="wikitable" 
! שחקן/ית !! דמות !! אודות הדמות
|-
| יבגני מירונוב || ולדימיר לנין || מנהיג המפלגה הבולשביקית
|-
| פיודור בונדרצ'וק || אלכסנדר פרבוס || פובליציסט ותאורטיקן מרקסיסטי
|-
| מקסים מאטבייב || אלכסיי מזנצב || קצין הריגול הנגדי הקיסרי
|-
| פאולינה אנדרייבה || סופיה רודנבה || רעייתו של פרבוס
|-
| דאריה יקמאסובה || נַאדֶּזְ'דַּה קְרוּפְּסְקַיַה || רעייתו של לנין
|-
| ויקטוריה איסאקובה || אינסה ארמנד || מאהבתו של לנין
|-
| אלכסנדר באלוייב || הנסיך וסילי טורקסטנוב || ראש הריגול הנגדי הקיסרי, קולונל הז'נדרמריה הרוסית
|-
| יורי מסלאק || פרידריך פלאטן || קומוניסט שווייצרי, ידידו של לנין
|-
| דניל לברנוב || קארל ראדק ||
|-
| גאורגי פטיסוב || גריגורי זינובייב ||
|-
| דמיטרי ליסנקוב || יאקוב דאנצקי ||
|-
| אלכסיי קולגן || מיאצ'סלב קוזלובסקי ||
|-
| דמיטרי אוליאנוב || לאוניד קראסין ||
|-
| פליקס שולטס || ארתור צימרמן || שר החוץ של גרמניה
|-
| יורי אוטקין || אלכסנדר קסקיולה ||
|-
| אלכסיי מירונוב || גוטליב פון יאגלוב ||
|-
| אנטון מרדנוב || דוד סוליאשווילי ||
|-
| ארטיום קורגנסקי || גריגורי סוקולניקוב ||
|-
| יורי מירונצב || סרגיי פיודורוב || רופא משפחת הצאר
|-
| פיליפ ריינהרט || וילהלם ביוניג || קצין המטכ"ל הגרמני
|-
| אנדריי אננסקי || || איש משרד החוץ הגרמני
|-
| דניל וורוביוב || ניקולאי השני || קיסר רוסיה האחרון
|-
| ולדימיר זייצב || ניקולאי לונץ || עורך דין
|-
| איוואן אחאדי || וסילי זכרוף || יצרן נשק
|-
| דמיטרי גוסב || וסילי שולגין || חבר הדומה הממלכתית
|-
| פאבל צ'ינאריוב || מלח || שחרר את מזנצב ממאסר
|-
|}

== קישורים חיצוניים ==

* [http://russia.tv/brand/show/brand_id/62064 שד המהפכה] באתר האינטרנט של ערוץ הטלוויזיה "רוסיה 1"

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:VGTRK: תוכניות וסדרות
קטגוריה:סדרות דרמה רוסיות
קטגוריה:תוכניות טלוויזיה שמתרחשות בסנקט פטרבורג
העמותה למשפט ציבורי בישראל

העמותה למשפט ציבורי בישראל היא עמותה שמטרתה לקדם את המשפט הציבורי ולהגן על הערכים והעקרונות של המשפט הציבורי.

העמותה נוסדה בשנת 1988 על ידי פרופ' יצחק זמיר. נשיאה הראשון היה פרופ' הנס קלינגהופר. פרופ' זמיר היה יושב-הראש הראשון של העמותה ופרופ' שמעון שטרית היה מזכירה הראשון.

נשיא העמותה הנוכחי הוא המשנה לנשיאת בית המשפט העליון (בדימוס) סלים ג'ובראן ויושב ראש העמותה הוא פרופ' אמנון רייכמן.

העמותה היא הסניף הישראלי של הארגון הבינלאומי למשפט חוקתי.

מדי שנה מקיימת העמותה את הכנס השנתי למשפט ציבורי.

מאז שנת 2010 מעניקה העמותה את פרס גורני למשפט ציבורי, שמטרתו עידוד מחקר ועשייה בתחום המשפט הציבורי בישראל. הפרס ניתן בשלוש קטגוריות:
* פעילות יוצאת דופן בתחום המשפט הציבורי.
* תרומה משמעותית למשפט הציבורי של מנהל בכיר בשירות המדינה.
* עבודת מחקר מצטיינת שתרמה תרומה משמעותית למשפט הציבורי בישראל.

==קישורים חיצוניים==
* 

* 

משפט ציבורי
עמותה
יחסי בהוטן–נפאל

בין בהוטן לנפאל מתקיימים יחסים דיפלומטיים מאז 1983. שתי מדינות אלו נמצאות בהימלאיה, אולם היחסים ביניהן מתוחים עקב משבר הפליטים.

== היסטוריה ==
שתי המדינות כוננו את היחסים הדיפלומטיים ביניהן בשנת 1983, על אף היותה של בהוטן מדינה מבודדת אשר יחסי החוץ שלה דלים מאוד. מלך בהוטן דאז, ג'יגמה סינגייה ואנגצ'וק, ביקר בנפאל בשנת 1987 בעוד מלך נפאל, בירנדרה ביקר בבהוטן שנה לאחר מכן. ב-2002, ראש ממשלת בהוטן ביקר בנפאל.

== משבר הפליטים ==
הנושא הגורם למתיחות בין שתי מדינות אלו בצורה הרבה ביותר הוא נושא הפליטים הבהוטנים שגורשו בשנים 1966–1992, אשר מספרם נאמד על כ-100,000 איש, ואשר גורשו מבהוטן לאחר שהפגינו בעד דמוקרטיה בבהוטן. כיום פליטים אלו נמצאים ב-7 מחנות פליטים בחלקה המזרחי של נפאל. למרות שרוב הפליטים תובעים אזרחות בהוטנית, בהוטן טוענת כי הם היגרו מרצון מהמדינה. רוב הפליטים הללו הם הינדים דוברי נפאלית. ב-2008 הודיעו מדינות רבות שהן מסכימות לקלוט את הפליטים הללו.

== הערות שוליים ==
בסיס חיל האוויר המלכותי אקרוטירי

בסיס חיל האוויר המלכותי אקרוטירי הוא שדה תעופה של חיל האוויר המלכותי הממוקם בשטח הבסיס הריבוני אקרוטירי שבקפריסין, מדרום מערב לעיר לימסול. הוא הבסיס האווירי היחידי של בריטניה במזרח הים התיכון.

מפקדו של בסיס אקרוטירי משמש גם כמפקד שטח הבסיס הריבוני אקרוטירי כולו.

==תולדות הבסיס==
בסיס האוויר שוכן ליד הכפר אקרוטירי. הוא הוקם ב-1950 על מנת להקל על העומס בבסיס חיל האוויר המלכותי שבניקוסיה.

לאחר שהכוחות הבריטים התפנו מארץ ישראל ב-1948 וממצרים ב-1954 נותרה קפריסין כבסיס הצבאי הבריטי היחיד במזרח הים התיכון. אקרוטירי כמו יתר הבסיסים בקפריסין שימש כשטח היערכות לכוחות הבריטים שהשתתפו בפלישה הבריטית למצרים ב-1956. ביולי 1957 נחת מטוס של חברת ארקיע נחיתת אונס בבסיס.

בשנת 1960 זכתה קפריסין בעצמאות, אך בריטניה הותירה בידיה שתי מובלעות באי המשמשות מאז כבסיסים צבאיים ובהן אקרוטירי. החל בשנת 1961 הוצבו בבסיס מטוסים בעלי יכולת נשיאת נשק גרעיני. מאותה שנה ועד 1976 היה הבסיס כפוף לפיקוד חיל האוויר של המזרח הקרוב (Near East Air Force).

לאחר שפסקה פעילות חיל האוויר המלכותי בניקוסיה ב-1966 (לצורך פינויו צורכי תעופה אזרחית) היה אקרוטירי לבסיס האוויר הבריטי היחידי בקפריסין. ב-1970 הוצבו בו לראשונה מטוסי U2 אמריקאים לשם פיקוח על הפסקת האש בין ישראל לבין מצרים במלחמת ההתשה. כמו כן פעלו מהבסיס מטוסים אמריקאים ששימשו למעקב אחרי קיום הסכמי הפסקת האש במלחמת יום הכיפורים. בהמשך פעלו מהבסיס מטוסים אמריקאים שעסקו באיסוף מודיעין בלבנון, עיראק וטורקיה.

מאז שנות השמונים ממלא הבסיס תפקיד חשוב במסגרת הפעילות הצבאית הבריטית במזרח התיכון. בראשית העשור תמך הבסיס בפעילות הצבאית של בריטניה בלבנון ולאחר מכן בפעילות הצבאית הבריטית נגד לוב. לאחר הפיגועים בבסיסי הכוח הרב-לאומי בביירות ב-1983 פונו אליו נפגעים אמריקאים. ב-3 באוגוסט 1986 הותקף הבסיס באש מרגמות, ררנ"טים ונשק קל על ידי קבוצת מחבלים שנשלחה ככל הנראה על ידי לוב. באירוע זה נפצעו בבסיס שלושה אנשים ונגרם נזק קל.

הבסיס שימש כתחנת מעבר לכוחות בריטים בדרכם לפעולה במלחמת המפרץ ב-1991 ובמלחמת עיראק מ-2003 ואילך. בשנת 2006 שימש הבסיס כנקודת פינוי של אזרחים אמריקאים ובריטים מלבנון לאחר פרוץ מלחמת לבנון השנייה.

ב-2011 שימש הבסיס לתמיכה בפעילות של בריטניה במסגרת התקיפה הצבאית הבינלאומית בלוב. החל ב-2014 פעלו מהבסיס מטוסים בריטים במסגרת התקיפות הצבאיות המערביות נגד ארגון המדינה האסלאמית בעיראק ובסוריה. בשנת 2018 המריאו מהבסיס מטוסים בריטים שהשתתפו במתקפה האווירית המערבית נגד סוריה. 

בשנת 2024 המריאו מהבסיס ארבעה מטוסי קרב מסוג טייפון שהשתתפו במתקפה האווירית בתימן נגד החות'ים.

עד 2008 פעלה משטח הבסיס תחנת מספרים ועד 2012 פעל בו בית חולים צבאי.

==הבסיס בהווה==
מאז 2003 מוצבת בבסיס דרך קבע טייסת 84 של חיל האוויר המלכותי, המפעילה מסוקים למטרת חיפוש והצלה. טייסת זו השתתפה בין השאר בפעולות הכיבוי של השרפה בכרמל בשנת 2010. מאז 2014 מוצבת גם בבסיס מפקדת כנף מבצעית של חיל האוויר המלכותי, כנף 903 מלהק המשלוח האווירי 83, שפעלה עד אז ממחנה בסטיון באפגניסטן.

בבסיס פועלת אנטנת מכ"ם הצופה מעבר לאופק רבת עצמה, אשר קיומה עורר מחאה והפגנות בקפריסין בשל החשש להשפעות הבריאותיות שלה על האוכלוסייה המקומית. מאז 1957 משדרת מהבסיס גם תחנת ממסר של שידורי השירות העולמי של ה-BBC.

לפי הסכם בין בריטניה לבין קפריסין יש לאזרחים בריטים גישה לבסיס אקרוטירי בכל עת. אזרחים קפריסאים רבים עובדים בבסיס, עובדה התורמת לכלכלה המקומית.

==קישורים חיצוניים==

* 

אקרוטירי
קטגוריה:קפריסין: שדות תעופה
קטגוריה:יחסי הממלכה המאוחדת – קפריסין
שנדור גלנץ

שנדור גלנץ (בהונגרית: Glancz Sándor; 14 ביולי 1908 – 17 בינואר 1974) היה טניסאי שולחן יהודי-הונגרי, בעל 14 מדליות באליפויות עולם בטניס שולחן, מהן 4 זהב (1 בזוגות עם ויקטור ברנה), 4 כסף (3 בזוגות) ו-6 ארד. הוא זכה ב-4 תארים (1 ביחידים - 1930) באליפות בריטניה הפתוחה.

== ביוגרפיה ==
גלנץ נולד וגדל בבודפשט. 

באליפות אנגליה הפתוחה בטניס שולחן שנערכה בשנת 1930 זכה גלנץ בשתי מדליות זהב, בטורניר ליחידים ובטורניר לזוגות מעורבים ביחד עם מגדה גל.

באליפות העולם שנערכה בבאדן, אוסטריה בשנת 1933 זכה גלנץ ב-4 מדליות, 2 זהב ,1 כסף ו-1 ארד. הייתה זו אליפות העולם המוצלחת ביותר שלו. מדליות זהב, בתחרות זוגות ביחד עם ויקטור ברנה ובתחרות הקבוצתית, מדליית כסף בתחרות לזוגות מעורבים עם מגדה גל ומדליית ארד ביחידים, המדליה היחידה שבה זכה ביחידים באליפות עולם. בטורניר ליחידים הוא הפסיד בשלב חצי הגמר לוויקטור ברנה שזכה באליפות בזהב ב-3 מערכות (21-12, 21-9, 21 -16).

== קישורים חיצוניים ==

* [https://tabletennis.guide/profile.php?name=sandor-glancz-129427 שנדור גלנץ], באתר Table Tennis Guide 

קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:אלופי עולם יהודים
קטגוריה:בודפשט: אישים
קטגוריה:יהדות בודפשט
קטגוריה:חברי היכל התהילה של הספורטאים היהודים: הונגרים
קטגוריה:הונגרים שנולדו ב-1908
קטגוריה:הונגרים שנפטרו ב-1974
יואב עומר

יואב עומר (נולד בשנת 1998) הוא גולש רוח ישראלי. הוא התחרה על גלשן מדגם ניל פרייד, ולאחר שינוי הדגם האולימפי עבר להתחרות על גלשן מדגם IQFOiL. הוא אלוף ישראל וסגן אלוף אירופה (2018).

==ביוגרפיה וקריירה==
עומר גדל בזכרון יעקב ובגיל 8 החל להתאמן בגלישת רוח בהפועל שדות-ים. בגיל 12 הוא כבר החל לצאת לתחרויות בחו"ל. עומר התחרה כנציג ישראל באולימפיאדת הנוער נאנג'ינג בשנת 2014. הפריצה הגדולה התרחשה ברגע שעבר מדגם הגלשן של הצעירים, BIC, לדגם האולימפי של הבוגרים ניל פרייד RS:X. בשנתו הראשונה על הניל פרייד עומר זכה באליפות אירופה עד גיל 17 וזכה במדליית כסף באליפות העולם באותה קטגוריית גיל. בשנת 2015, הוא זכה באליפות העולם לנוער (עד גיל 19) ובמדליית כסף באליפות אירופה לנוער.

בשנת 2016, זכה פעמיים בתואר אלוף העולם לנוער כאשר זכה באליפות העולם של ניל פרייד RS:X שנערכה בלימסול שבקפריסין וכחודש לאחר מכן זכה באליפות העולם של איגוד השיט הבינלאומי בתחרות אשר נערכה באוקלנד, ניו זילנד כאשר בשתי האליפויות הבטיח את זכייתו עוד לפני שיוט המדליות. עוד באותה השנה הוא התחרה לראשונה באליפות אירופה לבוגרים וסיים במקום ה-29. כמו כן הוא סיים במקום ה-50 בבכורה שלו באליפות העולם לבוגרים שנערכה באילת.

בשנת 2017, הוא הוכתר כאלוף ישראל לבוגרים בגלשני RSX לאחר שניצח באליפות ישראל שנערכה במכמורת. במאי 2018 עומר זכה בגביע הרצליה בגלישה בגלשן RSX 9.5.

באליפות אירופה בשנת 2018 שנערכה בסופוט, זכה עומר במדליית כסף, אחרי מתאה קמבוני מאיטליה ולפני שחר צוברי. הוא הגיע לשיוט המדליות כשהוא מדורג במקום שני וסיים את השיוט במקום רביעי, מיקום שהשאיר אותו במקום השני הכללי.

בדצמבר 2019 הוכתר כאלוף ישראל בגלישה, לאחר שהוביל בכל שלושת ימי התחרות.

באליפות העולם 2023 שנערכה בהאג שבהולנד, סיים עומר במקום השישי. בתום 14 שיוטי שלב המוקדמות, הוא היה ממוקם במקום החמישי ועלה לשלב שיוטי הגמר. ברבע הגמר הוא סיים במקום השלישי, שהעניק לו את המקום השישי בסיכום התחרות, ולא עלה לחצי הגמר.

==קישורים חיצוניים==

* [https://www.sailing.org/sailor/yoav-omer?ref=ISRYO2 יואב עומר] באתר איגוד השיט הבינלאומי
* 
* עמרי חצור, [https://www.getx.co.il/sea/%D7%92%D7%9C%D7%99%D7%A9%D7%AA-%D7%A8%D7%95%D7%97/yoav-omer/ יואב עומר:אלוף על העולם], 13 בינואר 2017, אתר getx.
* ליאן וילדאו, [https://www.youtube.com/watch?v=sqW5sQSDfFU&t=26s יואב עומר גולש הרוח ב"מגרש של הגדולים"], 15 בינואר 2017, חדשות השבת, הערוץ הראשון.

==הערות שוליים==

קטגוריה:גולשי רוח ישראלים
קטגוריה:ספורטאים ישראלים באולימפיאדת הנוער
קטגוריה:זכרון יעקב: אישים
קטגוריה:ישראלים שנולדו ב-1998
אגו טריפ (שיר)

"אגוֹ טרִיפ" (מוכר כ"אגו-טריפ") הוא סינגל שהוקלט על ידי הזמרת הישראלית עלמה זהר. השיר יצא לאור ביוני 2008, כסינגל השני מתוך אלבומה הראשון, דברי. עם יציאתו נכנס השיר אל המקום ה-1 בכל מצעדי הפזמונים השבועיים בישראל, ובין היתר במדיה פורסט, רשת ג', רדיו אמצע הדרך, וגלגלצ.

== רקע וכתיבה ==
השיר נכתב והולחן על ידי עלמה זהר, שכתבה והלחינה את כל שירי האלבום.

על השיר אמרה זהר כי: "אגו טריפ זה שיר על מוזיקאי די מוכר, שכמובן לא אחשוף את שמו, אבל הוא היה בפסגת העולם ותפס מניירות בהתאם וכיום הוא כבר לא שם, בלשון המעטה, ובוא נאמר שהמילים אמורות לתת לו חומר למחשבה".

== הצלחה ==
השיר זכה להצלחה ושבר את שיא ההשמעות לשבוע של שיר בתחנות הרדיו הישראליות, עם 145 השמעות בשבוע אחד. בנוסף לכך, הצליח השיר לכבוש את כל פסגות מצעדי הפזמונים בישראל ובין היתר את פסגות המצעדים של גלגלצ, מדיה פורסט, רשת ג' וכדומה.

במצעדי סוף השנה הצליח השיר להגיע אל המקום ה-6 במצעד של גלגלצ, ואל המקום ה-6 במצעד של רשת ג'. בעקבות הצלחת השיר הוקדם צאת אלבומה דברי, בחודש.

== וידאו קליפ ==
הווידאו קליפ הנלווה שיצא לשיר צולם באותה השנה שבה יצא השיר כסינגל, ובו ניתן לראות את זהר הולכת ברחבי ארץ ישראל, כאשר לידה תמיד ניתן לראות מכונית בה נוהג גבר אשר לא מציע לה לעלות לטרמפ, וממשיך הלאה. לאורכו של הקליפ ניתן לראותה סוחבת גיטרה על גבה.

הקליפ זכה להצלחה נאה ונכון למאי 2018, מונה הצפיות שלו עומד על כחצי מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירים על בכי
קטגוריה:סינגלים בהוצאת לב גרופ מדיה
מרקוס מינוקיוס פליקס

מרקוס מינוקיוס פליקס (בלטינית: Marcus Minucius Felix; מת בסביבות 250 לספירה) היה אחד האפולוגטים הנוצרים הלטיניים המוקדמים ביותר. הוא היה ממוצא ברברי.

ייתכן ונולד באפריקה. לא ידוע דבר על ההיסטוריה האישית שלו, ואפילו את תאריך כתיבתו ניתן לקבוע רק בקירוב בין 150 ל-270 לספירה. בחיבורו של הירונימוס, "על אישים מפורסמים", הוא נזכר כאחד מעורכי הדין המפורסמים של רומא, אולם הירונימוס ככל הנראה רק שיפר בכך את דברי לקטאנטיוס (Institutionum divinarum v. 1), שאמר שהוא "אינו בלתי-ידוע בין עורכי הדין".

הוא מת בסביבות 250 לספירה ברומא.

==חיבורו==
מינוקיוס פליקס ידוע רק בחיבורו "אוקטאביוס" , דיאלוג על הנצרות בין קייקיליוס נטאליס (Caecilius Natalis) הפגני ואוקטאביוס ינואריוס (Octavius Januarius) הנוצרי. החיבור נכתב עבור לא-נוצרים משכילים, והטיעונים שבו מושאלים ברובם מקיקרו, בעיקר מהדיאלוג הפילוסופי שלו, "על טבע האלים" , ומחומרים נוצריים, בעיקר מהאפולוגטים היווניים.

אין ספק ש"אוקטאביוס" מוקדם יותר מחיבורו של קיפריאנוס, "על כך שאלילים אינם אלים" (Quod idola dii non sunt, סביבות 250 לספירה), השואל מתוכו; אולם לא ברור אם הוא השפיע על "אפולוגטיקום" (Apologeticum) ו"אל האומות" (Ad nationes) של טרטוליאנוס או הושפע מהם.

בחיבור ניתן לראות גם השפעות סטואיות.

==קישורים חיצוניים==
* [http://www.iep.utm.edu/minucius/ Minucius Felix], באנציקלופדיה האינטרנטית לפילוסופיה
* [https://en.wikisource.org/wiki/Author:Minucius_Felix Author:Minucius Felix], בוויקיטקסט באנגלית
* 

==הערות שוליים==

קטגוריה:סופרים רומאים
קטגוריה:תאולוגים נוצרים
קטגוריה:ברברים
קטגוריה:אישים שחיו במאה ה-3
מדבריות

מדבריות (בצרפתית: Déserts) היא יצירה שנכתבה על ידי המלחין הצרפתי אדגר וארז בין השנים 1950–1954. היצירה מיועדת ל-14 כלי נשיפה (ממתכת ועץ), 5 נגני כלי הקשה, פסנתר אחד וסרט הקלטה. זוהי אחת היצירות הראשונות בהיסטוריה המשלבות מוזיקה תזמורתית ומוזיקה אלקטרונית. כלי ההקשה ביצירה הזו, כמו ביצירות רבות של וארז, הם דומיננטיים ומהווים מרכיב משמעותי ביצירה ולא משמשים כליווי בלבד. אורך היצירה כ-25 דקות.

לפי וארז, שם היצירה לא מתקשר רק ל"מדבריות פיזיות של חול, ים, הרים ושלג, חלל חיצון, רחובות עיר נטושים... אלא גם לחלל פנימי... בו האדם הוא לבד בעולם של מסתורין ובדידות הכרחית".

כתיבת היצירה סימנה את סופה של ״תקופת יובש״ ארוכה במיוחד של המלחין, שמיעט לכתוב יצירות חדשות בין 1936 ל-1950. היצירה נכתבה כפסקול לסרט ניסיוני. לדברי המלחין ג'ין טירני "הכחול", "זוהי דוגמה מייצגת ויוצאת דופן למוזיקה הומנית". "היא (היצירה) תוארה כיצירה אטונלית, ללא נושא, ללא מוטיב" והתזמור שלה תואר כ"מעודן". כפי שמתאר פול גריפיתס:

הקטעים האלקטרוניים, שנוצרו מרעשי מפעל וכלי הקשה, המתנגנים בין קטעי הנגינה של התזמורת הולחנו על ידי וארז ב-1953 (או 1952) על מכשיר הקלטה של חברת Ampex שניתן לו במתנה על ידי אלמוני. וארז שב לצרפת ושם יצר את הקטעים הללו בעזרתו של פייר שפר, שארגן לוארז אולפן הקלטות ותיקן וערך את הקטעים במרכז למוזיקה אלקטרונית בקולומביה. הקטעים האלקטרוניים שהולחנו מאוחר יותר יכלו לא להיכלל בשאר היצירה, מה שהיה גורם לקיצורה בשבע דקות.

הביצוע הראשון של היצירה שילב תזמורת וסרט הקלטה והתקיים בתיאטרון שאנז אליזה שבפריז ב-2 בדצמבר 1954. על התזמורת ניצח הרמן שרכן ופייר אנרי היה אחראי להפעלת סרט ההקלטה. היצירה, שהוקלטה בשידור חי ברדיו והושמעה לקהל בלתי מנוסה ושמרן בין יצירות של מוצרט וצ'ייקובסקי, קיבלה תגובות שליליות הן מהקהל והן מהמבקרים. עם השנים הוכרה היצירה כנקודת מפנה חשובה במוזיקה של המאה ה-20, בעיקר בזכות השילוב בין תזמורת חיה למוזיקה אלקטרונית מוקלטת. "מדבריות" הייתה ליצירה חשובה ברפרטואר של וארז בפרט ובמאה ה-20 בכלל, והייתה מן הגורמים המרכזיים שמיצבו את מעמדו של וארז כחלוץ המוזיקה אלקטרונית וכחדשן מוזיקלי - לצד יצירתו המאוחרת יותר, פואמה אלקטרונית, שהייתה אלקטרונית לחלוטין.

== ראו גם ==
* מוזיק קונקרט
* מוזיקה קלאסית בתקופה המודרנית

== קישורים חיצוניים ==
* [https://www.youtube.com/watch?v=ctYsn8p3P90 סרטון הכולל רקע, הסבר ופרשנות ליצירה] באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:מוזיקה של המאה ה-20
קטגוריה:מוזיקה אלקטרונית
צאיחונג

בהשוואה לאדם
צָאיחוֹנג (שם מדעי: Caihong, מסינית: "קשת בענן") הוא סוג נכחד של דינוזאור זעיר מענף אביאלאה, שחי בתקופת היורה התיכון כ-161 מיליון שנים לפני זמננו.

צאיחונג היה דינוזאור מנוצה, על פי חוקריו קרוב מאוד לאנכיאורניס בן-זמנו, וכן לארכאופטריקס ולעופות בני-ימינו. המאובן שלו מראה נוצות פלומה ונוצות בעלות קולמוס על זרועותיו, רגליו האחוריות וזנבו.

== גילוי ותיארוך ==
מאובן יחיד של צאיחונג המסומן בסימון הקטלוגי PMoL-B00175 נחשף לראשונה בשנת 2014, בתצורת טיאוג'ישאן בצפונו של מחוז חביי שבסין. בדומה למאובנים רבים אחרים של דינוזאורים מנוצים מסין, הוא התגלה על ידי איכר מקומי. צוות בינלאומי של פלאונטולוגים מהרפובליקה העממית של סין, מארצות הברית ומבלגיה, בראשותו של שׂ'וּ שִׂינְג מן המכון הפלאונטולוגי של בייג'ינג חקר את המאובן ופרסם אותו בשנת 2018. השם המדעי של הסוג "צאיחונג" שפירושו בסינית מנדרינית קשת בענן, מציין את הנוצות הצבעוניות שלו, ושם המין "ג'וג'י" פירושו "רכס גדול" המציין את רכסי העצם המפותחים מעל עיניו.

לפי התיארוך המקובל בשיטה הרדיומטרית ארגון-ארגון של תצורת טיאוג'ישאן שבה התגלה המאובן, צאיחונג מתוארך לתקופת היורה התיכון לפני כ-161 מיליון שנה, קדום בכ-16 מיליון שנה מארכאופטריקס, הנחשב לעיתים קרובות לעוף הראשון.

== אנטומיה ומורפולוגיה ==
צאיחונג הוא בין הדינוזאורים הקטנים ביותר המוכרים למדע. משקל גופו הוערך ב-475 גרם, ואורך גופו ב-40 סנטימטרים. לצאיחונג היו זרועות קצרות יחסית, כ-60% מאורך האיבר האחורי. על אף הנוצות, הצאיחונג כנראה נעדר הכושר לעוף, מה שעשוי ללמד על כך שלנוצות הצבעוניות היה תפקיד בעיקר בחיזור. אצל הצאיחונג הופיעו לראשונה באבולוציה נוצות א-סימטריות וזרועות פרופורציונליות לגוף.

בדומה לארכאופטריקס, מיקרורפטור ודינוזאורים מנוצים נוספים הקרובים לעופות, גולגולת הצאיחונג היא בעלת מעין מקור המצויד בשיניים קטנות וחדות. על הגולגולת של הצאיחונג היו גם כרבולת וגם נוצות. חוקרים מעריכים שהנוצות שהיו על הראש של הצאיחונג, כמו הנוצות על החזה ונוצות שבזנב זהרו בכל צבעי הקשת. לא ניתן היום לשחזר בצורה מדויקת את צבעוניות שהייתה לנוצות של הצאיחונג מכיוון שגוון סופי נקבע גם על ידי מיקום מרחבי של הפיגמנטים. עם זאת, בנוצות של הצאיחונג חוקרים גילו מבני ננו של פיגמנט מלנין. מבנים ננו כאלה של מלנין היו אופייניים לנוצות של ציפורים שנכחדו רק לא מזמן והיו בעלי נוצות בכל צבעי הקשת. המחקר של הפיגמנטים שנמצאו בנוצות של הצאיחונג טרם הסתיים. ייתכן וגילויים עתידיים יאפשרו לשחזר את הצבעוניות של הצאיחונג כפי שהיה בעידן היורה.

== אבולוציה ==
ניתן לעקוב אחרי תהליכים האבולוציוניים בהתפתחות של יכולות מוטוריות ותכונות שקשורות ביכולת לעוף אצל בעלי כנף. למרות שצורת הגולגולת של צאיחונג עדיין מאוד דומה לצורת הגולגולת של יצורים שחיו באותה תקופה, הפרדה של השרירים מן השלד והתפתחות של צבעוניות בנוצות שמבוססת על פיגמנט מלנין, מציבה את צאיחונג על סקלה אבולוציונית יותר קרוב לציפורים בני ימינו מאשר שאר היצורים בעלי הכנף שחיו באותה התקופה.

== ראו גם ==
* אנכיאורניס
* דינוזאורים מנוצים

==קישורים חיצוניים==

* [https://www.msn.com/he-il/news/other/בשלל-צבעי-הקשת-הדינוזאור-שחי-לפני-161-מיליון-שנה/ar-AAuKDEX?li=AAbhPxF בשלל צבעי הקשת: הדינוזאור שחי לפני 161 מיליון שנה], MSN, 15 בינואר 2018

== הערות שוליים ==

קטגוריה:אנכיאורניטיים
קטגוריה:דינוזאורים שחיו ביורה תיכון באסיה
דמיטרי גורביץ'

דמיטרי גורביץ (ברוסית: Дмитрий Гуревич; נולד ב-11 בספטמבר 1956) הוא שחמטאי סובייטי ויהודי-אמריקאי בדרגת רב-אמן, שזכה ארבע פעמים פעמים באליפות ארצות הברית הפתוחה.

נכון לינואר 2019, מדורג במקום ה-86 בארצות הברית.

==ביוגרפיה==
דמיטרי גורביץ' נולד במוסקבה. לאחר סיום בית הספר הוא למד במכון למהנדסי תחבורה במוסקבה. בשנת 1980 הוא היגר מברית המועצות לארצות הברית.

הוא ניצח ארבע פעמים באליפות ארצות הברית הפתוחה, ושש פעמים בתחרות לאומית בלאס וגאס.

גורביץ' השתתף במספר תחרויות בישראל - סיים במקום 1–2 בירושלים בשנת 1986, ובמקום שלישי בבאר שבע בשנת 1987.

בשנת 1989 הוא היה חבר נבחרת ארצות הברית לאליפות העולם לנבחרות וזכה במקום הרביעי אישי וה-5 קבוצתי.

== קבלת דרגות בינלאומיות ==
* 1981 - אמן בינלאומי
* 1983 - רב-אמן.

==קישורים חיצוניים==

קטגוריה:רבי-אמנים
קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:אלופי ארצות הברית הפתוחה בשחמט
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1956
ראדה דוגאליץ'

ראדה דוגאליץ'. (בסרבית: Раде Дугалић; נולד ב-5 בנובמבר 1992 בפרוקופליה, יוגוסלביה) הוא כדורגלן סרבי המשחק בעמדת המגן.

== קריירה ==
דוגאליץ' הוא בוגר האקדמיה לכדורגל של מועדון "ראדניצ'קי ניש", שבו שיחק בשנים 2010-2013. בשלב זה, הושאל ל"אולימפיק סרייבו", "רדניק" ולאחר מכן למועדון "צאר קונסטנטין". בעונת 2013/14 שיחק עבור "סינג'ליץ'."

ב-2014 עבר לארמניה וחתם במועדון "יוליס". ב-10 באוגוסט ערך את הופעת הבכורה במשחק נגד "בנאנצה" במסגרת ליגת העל הארמנית. ב-23 באוגוסט במשחק נגד "אררט ירוואן" הבקיע את השער הראשון במדי "יוליס".

בקיץ 2015 עבר לרוסיה וחתם בטורפדו ארמאוויר ומיד קיבל את סרט הקפטן. ב-12 ביולי במשחק נגד "זניט-2" עשה את הופעת הבכורה שלו. 

ב-2 ביוני 2016 חתם על חוזה לשלוש שנים עם מועדון "טוסנו" ממחוז לנינגרד, בו שיחק במשך 3 שנים. בסך הכל הופיע במדי הקבוצה 71 פעמים בכל המסגרות והבקיע 4 שערים.

בעונת 2018/2019 שיחק במדי יניסיי קרסנויארסק.

== קישורים חיצוניים ==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני ראדניצ'קי ניש
קטגוריה:כדורגלני טוסנו
קטגוריה:כדורגלני יניסיי קרסנויארסק
קטגוריה:כדורגלני קאיראט אלמטי
קטגוריה:סרבים שנולדו ב-1992
נונו רושה

נונו מיגל מונטיירו רושה (בפורטוגזית: Nuno Miguel Monteiro Rocha; נולד ב-25 במרץ 1992, פראיה, כף ורדה) הוא כדורגלן מכף ורדה, המשחק בעמדת הקשר במועדון CSU קראיובה.

== קריירה ==
===קריירת מועדונים===
הוא התחיל את הקריירה המקצועית שלו בקבוצת המילואים של "מאריטימו", מאז 2011 במשך שלוש עונות שיחק 85 משחקים וכבש 8 שערים. לאחר מכן הועבר להרכב הקבוצה הבוגרת ובעונת 2013/14 שיחק 15 משחקים, ב-16 בפברואר 2014 הבקיע את השער היחיד במשחק הבית נגד "ויטוריה" סטובל. ביוני 2014, עבר לרומניה והצטרף למועדון "CSU קראיובה", הוא הופיע ב-97 משחקים והבקיע 23 שערים. ב-11 באפריל 2017 עזב את הקבוצה. ב-7 ביוני 2017 חתם על חוזה לשלוש שנים במועדון "טוסנו" מליגת העל הרוסית בכדורגל, אך שוחרר לבסוף בתום שנה, בעקבות פירוק הקבוצה. הוא חזר לקבוצתו הקודמת, CSU קראיובה מליגת העל הרומנית בכדורגל.

=== בנבחרת ===
את הופעת הבכורה שלו במדי נבחרת כף ורדה ערך ב-6 בספטמבר 2014 במשחק מוקדמות גביע אפריקה לאומות נגד ניז'ר (3:1). הוא שיחק שלושה משחקים בגביע אפריקה לאומות 2015 עצמו. את שערו הראשון הבקיע ב-13 ביוני 2015 במשחק הבית נגד סן טומה ופרינסיפה (7:1) במוקדמות טורניר גביע אפריקה לאומות 2017.

== קישורים חיצוניים ==

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:פראיה: כדורגלנים
קטגוריה:כדורגלני מאריטימו
קטגוריה:כדורגלני אוניברסיטת קראיובה
קטגוריה:כדורגלני טוסנו
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2015
קטגוריה:אישים מכף ורדה שנולדו ב-1992
ניקולה טרויץ'

ניקולה טרויץ (בסרבית: Nikola Trujić; נולד ב-14 באפריל 1992, בור, יוגוסלביה) הוא כדורגלן סרבי המשחק כחלוץ.

== קריירה ==
הוא בוגר מועדון "בור". ב-2005 הוא עבר לפרטיזן בלגרד ושיחק בהשאלה עבור "טלאופטיק" מהעיר זמון (2010–2011), "סמדרבו" (2011), והפועל עכו (2012). בקיץ 2012 חתם על חוזה ל-4 שנים בחוזה עם פרטיזן והושאל לנפרדאק. באוגוסט 2013 הוא חתם ל-3 שנים על חוזה עם המועדון. ביוני 2015 חזר ל"פרטיזן" ושוב חתם ל-4 שנים. בפברואר 2016, חתם למשך שנתיים וחצי במועדון "וויבודינה".

ב-4 בספטמבר 2017 חתם על חוזה לשנתיים במועדון "טוסנו". אך שוחרר כעבור כשנה בעקבות פירוק הקבוצה.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני סמדרבו
קטגוריה:כדורגלני הפועל עכו
קטגוריה:כדורגלני נפרדק קרושבאץ
קטגוריה:כדורגלני וויבודינה נובי סאד
קטגוריה:כדורגלני טוסנו
קטגוריה:כדורגלני בוטושאן
קטגוריה:כדורגלני ווז'דובאץ
קטגוריה:כדורגלני דברצן
קטגוריה:סרבים שנולדו ב-1992
ואגיז גליאולין

ואגיז גליאולין (בטטרית: Vəğiz İskəndər ulı Ğəliullin או Вәгыйзь Искәндәр улы Гәлиулин; באוזבקית: Воиз Искандар ўғли Ғалиуллин או Voiz Iskandar o‘g‘li G‘aliullin; נולד ב-10 באוקטובר 1987, לנינסק, מחוז אנדיז'ן, אוזבקיסטן הסובייטית, ברית המועצות) הוא כדורגלן אוזבקי-רוסי ממוצא טטרי, המשחק כקשר במועדון נפטכימיק ניז'נקאמסק ובנבחרת אוזבקיסטן.

== קריירה ==
בוגר בית הספר לכדורגל של מועדון אנדיז'ן האוזבקי. ב-2006 עבר לרוסיה וחתם ברובין. הוא עשה את הופעת הבכורה עם רובין קאזאן ב-7 במרץ 2007 במשחק שמינית גמר גביע רוסיה נגד "רוסטוב". בליגת העל הרוסית בכדורגל הופיע לראשונה ב-16 נובמבר 2008 במדחק נגד צסק"א. בשנת 2010 זכה עם קבוצתו בגביע האלופות של חבר המדינות.

ביולי 2012, הוא הצטרף בהשאלה לנפטכימיק, שיחק 19 משחקים וכבש 2 שערים. בפברואר 2013, חזר ל"רובין".

בפברואר 2016, הצטרף למועדון "טוסנו".

בקיץ 2018 עבר לקבוצת הכדורגל של טמבוב, מליגת הכדורגל הלאומית. בקיץ 2019 הושאל לנפטכימיק ניז'נקאמסק.

בשנת 2011, היה חלק מהרכב נבחרת אוזבקיסטן לגביע אסיה.

== קישורים חיצוניים ==

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני רובין קאזאן
קטגוריה:כדורגלני סיביר נובוסיבירסק
קטגוריה:כדורגלני אופה
קטגוריה:כדורגלני טוסנו
קטגוריה:כדורגלני טמבוב
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2011
קטגוריה:אוזבקים שנולדו ב-1987
אנדרסון קראבליו סנטוס

אנדרסון דה קרבאליו סנטוס (בפורטוגזית: Anderson de Carvalho Santos; נולד ב-20 במאי 1990, קובטאו, סאו פאולו, ברזיל) הוא כדורגלן ברזילאי המשחק כקשר במועדון "סנטה קלרה".

== קריירה ==
בוגר האקדמיה לכדורגל של "סנטוס". הופיע במדי הקבוצה הבוגרת לראשונה ב-30 בינואר 2011 במחזור החמישי שלאליפות מדינת סאו פאולו במשחק נגד "סאו פאולו", כשעלה כמחליף בדקה ה-76 במקום רודריגו פוסבון. במחזור הבא במשחק נגד פונטה פרטה אנדרסון כבר עלה בהרכב הפותח והוחלף בדקה ה-56. במחזור ה-34  של אליפות ברזיל 2011 שיחק נגד "סיארה" במשך 90 דקות, כשסנטוס ניצחה בתוצאה 3:2.

בדצמבר 2011, יחד עם סנטוס נסע לאליפות העולם למועדונים, שנערכה ביפן. סנטוס העפילה עד לגמר הטורניר, אבל אנדרסון לא שיחק אפילו משחק אחד בטורניר. במחזור השביעי באליפות מדינת סאו פאולו 2012 הבקיע את השער הראשון עבור המועדון.

בתחילת אוגוסט 2012 הושאל למועדון "ויסל קובה" היפנית עד דצמבר של אותה שנה. ב-2014 הצטרף לבואבישטה בה שיחק במשך 3 עונות.

ביוני 2017 צורף למחנה אימונים של מועדון "טוסנו", ב-1 ביולי, חתם במועדון לשנתיים. בעונת 2017/2018 הופיע במשחק אחד בלבד, שנערך ב-22 ביולי, במחזור השני נגד "קרסנודאר" (0:2) כשעלה כמחליף בדקה ה-65.

== קישורים חיצוניים ==

קטגוריה:כדורגלני בואבישטה
קטגוריה:כדורגלני סנטוס
קטגוריה:כדורגלני טוסנו
קטגוריה:שוערי כדורגל ברזילאים
קטגוריה:כדורגלנים ברזילאים
קטגוריה:ברזילאים שנולדו ב-1990
ממנון מהראקליאה

ממנון מהראקליאה (ביוונית: Mέμνων; פרח בסביבות המאה ה-1 לספירה) היה סופר והיסטוריון יווני, ככל הנראה יליד הראקליאה פונטיקה .

ממנון תיאר את ההיסטוריה של העיר הזו בחיבור גדול הידוע רק דרך הקטעים המצוטטים (Excerpta) מפוטיוס, ומתאר במיוחד את הטיראנים ששלטו בהראקליאה. חיבורו ההיסטורי של ממנון כלל מספר לא ידוע של ספרים, אולם פוטיוס קרא את הספרים 9–16, ועשה מהחלק הזה תקציר די שופע.
פוטיוס מציין שהוא לא ראה את שמונת הספרים הראשונים וגם לא את הספרים נוספים אחרי הספר ה-16.
הספר התשיעי מתחיל בתיאור הטיראן קליארכוס מהראקליאה , תלמידם של אפלטון ואיסוקרטס. הספר ה-13 מכיל תיאור ארוך של עלייתה של רומא. האירוע האחרון הנזכר בספר ה-16 היה מותו של בריתאגורס, שנשלח על ידי ההרקליאנים כשגרירם ליוליוס קיסר, לאחר שזה תפס את השלטון בשנת 48 לפנה"ס.
משערים שממנון כתב שמונה ספרים בנוסף ל-16 הראשונים, שעסקו בתקופה שאחרי יוליוס קיסר, עד המחצית השנייה של המאה ה-1.

מתוך דברים אלה, גרארדוס ווסיוס מניח שהחיבור נכתב בערך בזמנו של אוגוסטוס קיסר בתחילת המאה ה-1 לספירה. לדעת יוהאן קונרד אורלי, לא מאוחר מזמנם של אדריאנוס או הקיסרים האנטונינים, באמצע המאה ה-2. על פי פוטיוס, סגנונו של ממנון היה ברור ופשוט, ומילותיו נבחרו היטב. הקטעים המצוטטים מפוטיוס כוללים עם זאת דוגמאות רבות של ביטויים נדירים ופואטיים, אך גם כמה דוגמאות המצביעות על שקיעתה של הלשון היוונית. קטעים אלה פורסמו בתחילה בנפרד, יחד עם הנותר מקטסיאס ואגאתרכידס, על ידי אנרי אטיין בפריז בשנת 1557. המהדורה הטובה ביותר היא מאת יוהאן קונרד אורלי (Johann Conrad Orelli), בלייפציג בשנת 1816, הכוללת, יחד עם מה ששרד מממנון, מספר קטעים מאת סופרים אחרים על הראקליאה.

חיבורו ההיסטורי של ממנון הוא בעל ערך בשל היותו תיאור רצוף של כמעט כל התקופה ההלניסטית, אך עם זאת, דחוס ומנקודת מבט מקומית. הוא גם בעל ערך כדוגמה השלמה היחידה של הסוגה ההיסטורית היוונית של היסטוריה מקומית.

ממנון מזכיר פעמיים את ארץ יהודה (Photius, cod. 224, p. 229 a-b) בהקשר למלחמה בין הרפובליקה הרומית לאנטיוכוס השלישי. בשני האזכורים יהודה נזכרת לצד קומגנה ושתיהן נזכרות באופן ספציפי מתוך חלקיה הרבים של האימפריה הסלאוקית.

==קישורים חיצוניים==
* [https://web.archive.org/web/20051026190741/http://www.ancientlibrary.com/smith-bio/2137.html Memnon], בספרייה העתיקה
* [http://www.attalus.org/translate/memnon1.html Memnon: History of Heracleia]

==הערות שוליים==

קטגוריה:היסטוריונים מן העת העתיקה
קטגוריה:מחברים כותבי יוונית
קטגוריה:אישים שחיו במאה ה-1
קטגוריה:אישים שחיו במאה ה-2
דוד יורצ'נקו

דוד ויקטורוביץ' יורצ'נקו (ברוסית: Дави́д Ви́кторович Ю́рченко; נולד ב-27 במרץ 1986, באשגבאט, טורקמניסטן הסובייטית, ברית המועצות) הוא כדורגלן ארמני-רוסי.

== קריירה ==
הוא נולד במרץ 1986 בעיר אשגבאט, ברפובליקה הטורקמנית. בגיל שמונה עברה משפחתו להתגורר בכפר טוגטון במחוז המשנה קטצ'נרובסקי שבקלמיקיה, רוסיה. את הקריירה שלו התחיל בגיל שמונה במועדון הנוער קטצ'נרובסקי (1994-1995). בגיל 10 הוריו עברו לאליסטה.

בשנת 2004 שיחק במועדון מהליגה השנייה "טיטאן מוסקבה", לאחר מכן עבר לשנתיים למועדון מטאלורגס מליאפייס, לטביה. 

ב-2007, הצטרף למועדון "דינמו מינסק" (והופיע ב-11 משחקים בליגת העל הבלארוסית). 

בתחילת 2008 הוא הוזמן למועדון ליגת העל הרוסית "קריליה סובייטוב סמרה", ב-8 בפברואר השוער חתם לארבע שנים. ב-6 באוגוסט 2008 הוא עשה את הופעת הבכורה שלו בשלב 16 האחרונות בגביע רוסיה 2008/09 במשחק נגד גזוביק אורנבורג. בליגת העל הופיע לראשונה ב-13 במרץ 2010 במשחק נגד "זניט".

ב-4 ינואר 2012 חתם על חוזה עם "מורדוביה". ב-22 ביוני 2013 חתם על חוזה עם מועדון "אופה". במהלך עונת 2014/15 יורצ'נקו הוכתר 5 פעמים רצופות כ"שחקן החודש" ואוהדי אופה בחרו בו לשחקן הטוב ביותר בקבוצה. בפברואר 2016 הוא עבר לאנז'י מחצ'קלה בהשאלה. בקיץ 2016, חתם על חוזה לשלוש שנים עם המועדון. 

לקראת עונת 2017/18 הצטרף למועדון "טוסנו". ב-18 באפריל 2018 עזר ל"טוסנו" לנצח את ספרטק מוסקבה בחצי הגמר של גביע רוסיה 2017/18, לאחר שבלם את בעיטות העונשין של פרננדו ודניס גלושאקוב בשלב בעיטות ההכרעה. חוזהו בטוסנו הסתיים במאי 2018.

ביוני 2018 חתם ביניסיי קרסנויארסק, העולה החדשה לליגת העל הרוסית בכדורגל, אך גם בה לא שיחק יותר מעונה אחת.

ב-22 בינואר 2020 חתם בשחטאר קאראגנדי מליגת העל הקזחית בכדורגל.<ref></ref> בתום שנה עבר לארמניה בה חתם בינואר 2021 בקבוצת אלשקארט מהליגה הארמנית.

==תארים==
===טוסנו===
*הגביע הרוסי בכדורגל (1): 2017/2018

== קישורים חיצוניים ==

==הערות שוליים==

קטגוריה:כדורגלנים רוסים
קטגוריה:כדורגלנים טורקמנים
קטגוריה:כדורגלנים ארמנים
קטגוריה:שוערי כדורגל רוסים
קטגוריה:שוערי כדורגל טורקמנים
קטגוריה:שוערי כדורגל ארמנים
קטגוריה:אשגבאט: כדורגלנים
קטגוריה:כדורגלני אנז'י מחצ'קלה
קטגוריה:כדורגלני וולגר אסטרחן
קטגוריה:כדורגלני דינמו מינסק
קטגוריה:כדורגלני קריליה סובייטוב סמרה
קטגוריה:כדורגלני מורדוביה סרנסק
קטגוריה:כדורגלני טוסנו
קטגוריה:כדורגלני שחטיור קרגנדה
קטגוריה:כדורגלני יניסיי קרסנויארסק
קטגוריה:כדורגלני אלאשקרט ירוואן
קטגוריה:כדורגלני פיוניק ירוואן
קטגוריה:כדורגלני נבחרת ארמניה
קטגוריה:ספורטאים זרים בבלארוס
קטגוריה:רוסים שנולדו ב-1986
קטגוריה:ארמנים שנולדו ב-1986
קטגוריה:טורקמנים שנולדו ב-1986
ריקארדו קוואלקנטה מנדס

ריקארדיניו (בפורטוגזית Ricardinho, בשמו המלא: ריקארדו קוואלקנטה מנדס בפורטוגזית: Ricardo Cavalcante Mendes; נולד ב-4 בספטמבר 1989, סאו פאולו, ברזיל) הוא כדורגלן ברזילאי, המשחק בעמדת החלוץ בקבוצת ויסלה פלוק

== קריירה ==
=== ברזיל ===
ריקארדיניו החל את הקריירה שלו במועדון הנוער הברזילאי "סנטו אנדרה". בעונת 2009 שיחק משחק אחד בליגת העל הברזילאית ו-6 משחקים באליפות סאו פאולו. בשנת 2010 הוא חתם על חוזה עם קבוצת "מוג'י מירים".

=== פולין ===
בפברואר 2011 הוא הושאל לתקופה של שישה חודשים למועדון הפולני "גורניק" מלנצ'נה. שיחק 16 משחקים בליגה הראשונה והבקיע 5 שערים. בקיץ 2011 עבר לקבוצת "ויסלה" מפלוצק, בשורותיה הברזילאי הבקיע 12 שערים ב-33 משחקים. ביולי 2012, הכדורגלן חתם על חוזה עם קבוצת הכדורגל לכיה גדנסק, מליגת העל הפולנית, את עונת 2012/13 ריקארדיניו העביר עם 27 הופעות וכשהוא מבקיע 7 שערים.

=== שריף ===
ביוני 2013 חתם על חוזה עם "שריף" מטירספול, על פי דיווח בעיתון פולני עלות העברתו הגיעה לכדי 350 אלף יורו. את עונת 2013/14 שיחק עם הקבוצה בשלב הבתים של הליגה האירופית. ב-3 באוקטובר 2013 הצליח להבקיע שער במסגרת ליגת אירופה, הברזילאי הבקיע בדקה ה-87 במשחק נגד "טרומסו" הנורווגית, ובכך עזר לקבוצתו להימנע מתבוסה. הקבוצה הוכתרה לאלופת מולדובה בעונת 2013/14. באליפות 2014/15 התקשה להתבלט. ב-13 בדצמבר סייע לניצחון המוחץ של "שריף" נגד "דינמו-אבטו" בתוצאה 7:2. בסוף העונה "שריף" סיימה במקום השלישי באליפות מולדובה וריקרארדיניו הפך למלך השערים של העונה, כשהבקיע 19 שערים. ב-24 במאי 2015 זכה עם הקבוצה בגביע מולדובה 2014/15. ב-25 ביולי זכה עם הקבוצה גם בסופרקאפ המולדובי 2015, במשחק נגד "מילסאמי" שהסתיים בתוצאה 3:1 כאשר ריקארדיניו עוטה את סרט הקפטן. בסיכום עונת 2015 הוכתר לחלוץ הטוב ביותר בליגת העל המולדבית.

=== "שארג'ה" ===
בינואר 2016, הושאל למועדון הכדורגל "שארג'ה" מליגת העל של איחוד האמירויות הערביות אבל בחודש יוני של אותה שנה עזב את הקבוצה, לאחר ששיחק 5 משחקים וכבש שער אחד.

=== שריף ===
ב-5 ביולי 2016 חזר לטירספול. בעונת 2016/17 הצטיין שוב והפך למלך השערים של האליפות וזכה עם המועדון באליפות ובגביע. ב-16 ביוני 2017 עבר למועדון הכוכב האדום מליגת העל הסרבית; הוא נשאר בסרביה עד דצמבר אותה שנה.

=== טוסנו ===
בינואר 2018 חתם על חוזה עם מועדון "טוסנו" מליגת העל הרוסית לתקופה של שנה וחצי, הופיע לראשונה ב-28 בפברואר בשלב רבע גמר הגביע במשחק נגד "לוצ'-אנרגיה ולדיווסטוק" (2:1), כשעלה כמחליף בדקה ה-57. באליפות עצמה הופיע לראשונה במשחק שהתקיים ב-10 במרץ, כשהחליף בדקה ה-80 במשחק נגד "רובין קאזאן" (0:1).

בעקבות פירוקה של טוסנו, שוחרר חצי שנה לאחר החתמתו וחתם בויסלה פלוק הפולנית.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני ויסלה פלוק
קטגוריה:כדורגלני לכיה גדנסק
קטגוריה:כדורגלני שריף טירספול
קטגוריה:כדורגלני א-שארג'ה
קטגוריה:כדורגלני הכוכב האדום בלגרד
קטגוריה:כדורגלני טוסנו
קטגוריה:ספורטאים זרים בפולין
קטגוריה:ספורטאים זרים במולדובה
קטגוריה:ספורטאים ברזילאים באיחוד האמירויות הערביות
קטגוריה:ספורטאים זרים בסרביה
קטגוריה:ספורטאים זרים ברוסיה
קטגוריה:ברזילאים שנולדו ב-1989